text: Røgalarm redder kvindes liv
  19 oktober 2016 kl. 04.43
  En røgalarm reddede tirsdag aften en ældre kvindes liv, da en overophedet kogeplade fyldte et rækkehus i Vojens med røg.
  Varmen fra en tændt kogeplade i et rækkehus i Vojens blev tirsdag aften så voldsom, at den skabte en kraftig røgudvikling, der fyldte hele huset.
  Takket være en røgalarm fik husets ældre kvindelige beboer hurtig hjælp og blev reddet ud af røgen - og måtte overnatte et andet sted.
  - En røgalarm er en god og livreddende investering, siger vagtchef Henrik Sønderskov, hos Syd- og Sønderjyllands Politi, onsdag morgen til TV SYD.
  Rækkehusets køkken er røg- og sodskadet - men der er ingen brandskader, da der alene var tale om den kraftige røgudvikling.
  Vi har netop slukker brand i et rækkehus i Vojens. Beboeren har det godt, men skal sove et andet sted i nat. Røgalarmen reddede hendes liv!
  
  